Wimbledon-mesterskabet i herresingle 2023

Wimbledon-mesterskabet i herresingle 2023 er den 136. turnering om Wimbledon-mesterskabet i herresingle. Turneringen er en del af Wimbledon-mesterskaberne 2023 og blev spillet i All England Lawn Tennis and Croquet Club i London, Storbritannien. Hovedturneringen med deltagelse af 128 spillere blev spillet i perioden 3. - 16. juli 2023, mens kvalifikationen afvikledes den 26. - 29. juni 2023 i Wimbledon Qualifying and Community Sports Centre i Roehampton.

Turneringen blev vundet af Carlos Alcaraz, som i finalen besejrede den forsvarende mester, Novak Djokovic, med 1-6, 7-6(6), 6-1, 3-6, 6-4 i en kamp, der varede 4 timer og 42 minutter, og dermed vandt spanieren sin anden grand slam-titel i herresingle efter at han tidligere havde vundet US Open i 2022. 20-årige Alcaraz blev dermed den blot femte mand i den åbne æra med mere end én grand slam-titel før sin 21-årsfødselsdag, og han blev den tredje yngste vinder af Wimbledon-mesterskabet i herresingle i den åbne ære, kun overgået af Boris Becker og Björn Borg. Han satte samtidig en stopper for Djokovic' sejrsstime på 34 kampe i træk ved det mesterskab, han havde vundet de foregående fire udgaver af. Og finalen var direkte afgørende for førstepladsen på ATP's verdensrangliste efter turneringen, og i kraft af sejren beholdt Carlos Alcaraz topplaceringen.

Den eneste danske deltager, Holger Rune, tabte i kvartfinalen med 6-7, 4-6, 4-6 til Alcaraz, og kvartfinalepladsen var en tangering af hans bedste grand slam-resultat indtil da. Samtidig blev han den første dansker, der kvalificerede sig til kvartfinalen ved Wimbledon-mesterskabet i herresingle, siden Kurt Nielsen i 1958 var i kvartfinalen for tredje gang. Wimbledon-debutanten Christopher Eubanks, der overraskende ligeledes nåede frem til kvartfinalerne, slog i løbet af sine fem kampe i alt 321 vinderslag, hvilket var en forbedring af Andre Agassis rekord fra 1992 for flest vinderslag i løbet af en Wimbledon-turnering i herresingle.

Pengepræmier og ranglistepoint 

Den samlede præmiesum til spillerne i herresingle androg £ 18.165.000 (ekskl. per diem), hvilket var en stigning på 11,3 % i forhold til året før og på 17,4 % i forhold til 2019, som var det seneste mesterskab, der blev afviklet under ordinære forhold uden tilpasninger på grund af COVID-19-pandemien. Vinderen og den tabende finalist modtog £ 2.350.000 hhv. £ 1.175.000, hvilket bragte præmierne i disse to kategorier tilbage på samme niveau som før pandemien. Fordelingen mellem taberne i de respektive runder havde lige som de foregående år fokus på størst stigninger til spillerne, der tabte i de tidlige runder. Således var præmierne i kvalifikationsturneringen i gennemsnit steget med 14,5 % i forhold til året før, mens taberne i første runde af hovedturneringen oplevede en stigning på 10 %.

Hovedturnering

Deltagere 

Hovedturneringen havde deltagelse af 128 spillere, der var fordelt på:
 104 direkte kvalificerede spillere i form af deres ranglisteplacering pr. 15. maj 2023 (seks uger før turneringens start).
 8 spillere, der havde modtaget et wildcard.
 16 spillere, der havde kvalificeret sig til hovedturneringen fra kvalifikationsturneringen.

Efter kvalifikationsturneringens start meldte 4 af de direkte kvalificerede spillere imidlertid afbud til mesterskabet, hvilket gav plads til 4 lucky losere fra kvalifikationen.

Seedede spillere 

De 32 bedst placerede af deltagerne på ATP's verdensrangliste pr. 26. juni 2023 (en uge før turneringens start) blev seedet:

Følgende spillere fra toppen af ATP's verdensrangliste deltog ikke i mesterskabet.

Wildcards 

Otte spillere modtog et wildcard til hovedturneringen.

Kvalifikanter 

16 spillere kvalificerede sig fra kvalifikationsturneringen til hovedturneringen.

Følgende spillere gik videre fra kvalifikationen til hovedturneringen som lucky losere.

Resultater

Ottendedelsfinaler, kvartfinaler, semifinaler og finale

Første, anden og tredje runde

Kvalifikation 

I kvalifikationsturneringen spillede 128 spillere om 16 ledige pladser i hovedturneringen. Heraf havde ni spillere har modtaget et wildcard (WC).

Følgende 16 spillere kvalificerede sig til hovedturneringen:

Følgende spillere opnåede en plads i hovedturneringen som lucky losere:

Resultater

Se også 
 Wimbledon-mesterskabet i damesingle 2023
 Wimbledon-mesterskabet i herredouble 2023
 Wimbledon-mesterskabet i damedouble 2023
 Wimbledon-mesterskabet i mixed double 2023

Eksterne henvisninger 
 Wimbledon-mesterskaberne

Noter 

Wimbledon-mesterskaberne 2023
2023
ATP Tour 2023